stanford-oval/wikipedia huggingface dataset:
Tom Murton

Thomas O. Murton (15. maaliskuuta 1928 – 10. lokakuuta 1990 Oklahoma City, Oklahoma, Yhdysvallat), joka tunnettiin yleisesti nimellä Tom Murton,  oli yhdysvaltalainen penologi ja vankilajärjestelmän uudistuksen puolestapuhuja. Hän sai laajaa kansainvälistä huomiota vuonna 1968, kun hän syytti Arkansasin osavaltion luottamusmiehiä ja vanginvartijoita vankien tappamisesta.
Murton oli tuolloin töissä valvojana 1300 vangin vankilassa, jossa eräs vanki väitti luottamusmiesten ja vartijoiden hakanneen ja ampuneen vankeja ja johdatti viranomaiset vankilan maatilalla olevalle syrjäiselle alueelle, jolta löytyi kolme ruumista. Murton väitti vankilan tiluksilla olevan peräti 200 ruumista haudattuina, mutta osavaltion poliisiviranomaiset ja oikeusantropologit vakuuttivat ruumiiden olevan vanhasta, köyhille tarkoitetusta haudasta. Murton ei koskaan hyväksynyt tätä selitystä. Hänet oli palkannut osavaltion ensimmäiseksi ammattimaiseksi penologiksi Arkansasin silloinen kuvernööri Winthrop Rockefeller alle vuotta ennen edellä mainittua tapahtumaa. Rockefeller irtisanoi Murtonin kaksi kuukautta ruumiiden löytymisen jälkeen todeten Murtonin tehneen ison numeron siitä.
Murtonin vankilajärjestelmän uudistukseen liittyviin ideoihin lukeutuivat muun muassa vankien kunnioittaminen, ruumiinrangaistuksen poistaminen, paremman ruoan tarjoaminen ja vankien välisen kiristyksen poistaminen. Murton vastusti kiihkeästi kuolemanrangaistusta ja purki sähkötuolin vankilassa, jossa hän oli töissä. Hän vastusti myös elinkautisia vankeusrangaistuksia.
Muu elämä

Ennen Arkansasin tapahtumaa Murton opetti penologiaa Southern Illinois Universityssä ja auttoi Alaskan osavaltion rikosoikeudellisen järjestelmän perustamisessa vuonna 1959. Tultuaan irtisanotuksi Arkansasissa Murtonin oli vaikea saada töitä ja hän koki itsensä hylätyksi. Hän ilmoittautui Kalifornian yliopistoon Berkeleyhin, josta hän valmistui sekä kriminologian maisteriksi että tohtoriksi. Ennen penologian uraansa hän oli suorittanut korkeakoulututkinnon karjanhoidossa.
Murton opetti Minnesotan yliopistossa vuosina 1971–1979. 1980-luvulla hän ryhtyi uudelleen maanviljelijäksi äitinsä maatilalla Deer Creekissä, missä hän kasvatti vehnää ja ankkoja.
Hän kirjoitti kaksi kirjaa rikoslain uudistuksesta ja vuonna 1980 julkaistiin hänen uransa innoittamana elokuva Brubaker.
Murton kuoli 62-vuotiaana 10. lokakuuta 1990 Oklahoma Cityssä. Ystäviensä mukaan hän kuoli syöpään.
Turkmenistanin demokraattinen puolue

Turkmenistanin demokraattinen puolue (TDP) (Türkmenistanyň Demokratik partiýasy) on Turkmenistanin valtapuolue. Vuoden 2008 perustuslain muutokseen asti se oli ainoa laillinen puolue Turkmenistanissa. Maa oli tuohon asti ainoa yksipuoluejärjestelmän säilyttänyt entinen neuvostotasavalta.[lähde? ]
TDP perustettiin 16. joulukuuta 1991 Turkmenistanin kommunistisen puolueen seuraajaksi. Puolueen perustaja oli Turkmenistaninen viimeinen kommunistijohtaja ja itsenäisen Turkmenistanin ensimmäinen presidentti Saparmurat Nijazov kuolemaansa saakka.[lähde? ]
Turkmenistanissa oli syksyn 2008 uuteen perustuslakiin asti voimassa yksipuoluejärjestelmä ja oppositiopuolueet olivat kiellettyjä. Vuonna 2013 maassa järjestettiin ensimmäiset monipuoluevaalit ja puolue menetti heti ensi kerran parlamenttienemmistönsä, vaikka sinänsä kyse on joka tapauksessa hallintoa tukevista puolueista.[lähde? ]
Toynbee-laatat

Toynbee-laatta Washington D.C:ssä. Laatan alla on lisäksi pienempi laatta, poliittinen viesti "As media U.S.S.R. and Fronts are against it."
Toynbee-laatat ovat lähinnä yhdysvalloissa ja Etelä-Amerikassa havaittuja asfalttiin upotettuja laattoja (yleensä kooltaan noin 30x15 senttimetriä) joiden alkuperä tai merkitys on yhä tuntematon. Laattoja on havaittu noin kahdessakymmenessä Yhdysvaltain kaupungissa ja neljässä Etelä-Amerikan kaupungissa. Ensihavainnot laatoista tehtiin 1980-luvun loppupuoliskolla, ja ensi kertaa niistä uutisoitiin sanomalehdessä The Baltimore Sun vuonna 1994. Useita väärennöksinä ja jäljitelminä pidettyjä laattoja on sittemmin ilmestynyt ympäri Yhdysvaltoja, erityisesti 2000-luvulla. Suurin osa laatoista on löydetty Philadelphian alueelta ja lähiseudulta, kuten New Yorkista, Baltimoresta ja Pittsburghista. Nykyään useimmat laatoista on tuhoutunut muunmuassa tietöiden seurauksena tai ne on poistettu vandalsimina.
Laattojen materiaalina on todennäköisesti linoleumi.
Laattojen sisältö

Kaikki alkuperäisenä pidetyn tekijän laatat sisältävät yleensä saman tekstin (alla), mahdollisesti pienin variaatioin. Toisinaan laattojen vieressä on nähty myös poliittisia viestejä. Santiago de Chilestä löytyneestä laatasta on löydetty katuosoite 2624 S. 7th Philadelphia, Pennsylvania.
TOYNBEE IDEA
IN MOViE `2001
RESURRECT DEAD
ON PLANET JUPiTER
Teorioita merkityksestä

Laattojen tekstin uskotaan viittaavan historioitsija Arnold J. Toynbeehin ja seuraavan rivin Stanley Kubrickin elokuvaan Avaruusseikkailu 2001.
Seuraavia asioita on esitetty Toynbee-laattojen sisältöjen lähteeksi
Arnold J. Toynbeen teos Experiences (1969), joka yhdessä osassa käsittelee uudelleensyntymistä.
The Toynbee Convector, vuoden 1984 sci-fi -novelli.
Jupiter V, vuoden 1953 sci-fi -novelli, jossa avaruusalus on nimeltään Arnold Toynbee.
David Mametin kuunnelma "4 A.M" (1985), jossa henkilö soittaa radio-ohjelmaan puhuakseen ylösnousemuksesta ja Arnold Toynbeestä.
Lisää aiheesta

https://toynbeeidea.com/ - Toynbee-laattoihin keskittyvä verkkosivusto
Resurrect Dead: The Mystery of the Toynbee Tiles (2011) - Dokumenttielokuva
↑  ArcGIS Web Application phl.maps.arcgis.com. Viitattu 3.8.2024.
↑  6abc.com: Special Report: Matt Investigates The Mystery of Philadelphia's "Toynbee Tiles" web.archive.org.  13.3.2007. Arkistoitu 13.3.2007. Viitattu 3.8.2024.
↑   ”Resurrect Dead: The Mystery of the Toynbee Tiles”. Justin Duerr, Marc Duerr, Kevin Riley (käsikirjoitus). Land of Missing Parts Productions. 2011-08-01.
The Very Best of Dokken

| The Very Best of Dokken Dokken |
| --- | --- | --- |

Kokoelmalevyn tiedot
 Äänitetty : 1983–1995
 Julkaistu: 6. heinäkuuta 1999
 Tyylilaji: heavy metal glam metal hard rock
 Kesto: 75.22
 Levy-yhtiö: Elektra Records Rhino Records
muut julkaisut
| Erase the Slate 1999 | The Very Best of Dokken 1999 | Live from the Sun 2000 |
The Very Best of Dokken on heavy metal -yhtye Dokkenin vuonna 1999 julkaistu kokoelmalevy. Albumi sisältää suurimman osan yhtyeen singleistä. Kappaleet ovat levyllä kronologisessa järjestyksessä.
Kappaleet

Breaking the Chains – 3:52 (Dokken, Lynch)
Paris Is Burning (live) – 5:09 (Brown, Lynch)
Into the Fire – 4:27 (Dokken, Lynch, Pilson)
Just Got Lucky – 4:36 (Lynch, Pilson)
Alone Again – 4:22 (Dokken, Pilson)
Tooth and Nail – 3:42 (Brown, Lynch, Pilson)
The Hunter – 4:08 (Brown, Dokken, Lynch, Pilson)
In My Dreams – 4:20 (Brown, Dokken, Lynch, Pilson)
It's Not Love – 5:00 (Brown, Dokken, Lynch, Pilson)
Dream Warriors – 4:48  (Lynch, Pilson)
Burning Like a Flame – 4:46 (Brown, Dokken, Lynch, Pilson)
Heaven Sent – 4:53 (Dokken, Lynch, Pilson)
Mr. Scary – 4:30 (Lynch, Pilson)
Walk Away – 5:02 (Dokken, Lynch, Pilson)
Mirror Mirror – 4:40 (Dokken, Spiro, White) (Don Dokkenin soolotuotantoa)
Too High to Fly – 7:10 (Dokken, Lynch)
Kokoonpano

Don Dokken – laulu
George Lynch – kitara
Jeff Pilson – basso
Mick Brown – rummut
Kokoonpano > Kokoonpano kappaleessa ”Paris Is Burning”

Don Dokken – laulu
George Lynch – kitara
Juan Croucier – basso
Mick Brown – rummut
Kokoonpano > Kokoonpano kappaleessa ”Mirror Mirror”

Don Dokken – laulu
John Norum – kitara
Billy White – kitara
Peter Baltes – basso
Mikkey Dee – rummut
Aiheesta muualla

The Very Best of Dokken Discogsissa. (englanniksi)
Albumi The Very Best of Dokken Encyclopaedia Metallum -sivustolla (englanniksi)
Tommi Kainulainen

Tommi Kainulainen -nimisiä henkilöitä ovat:
Tommi Kainulainen (s. 1974), suomalainen jalkapalloilija
Tommi Kainulainen (s. 1979), suomalainen näyttelijä, teatteriohjaaja, näytelmäkirjailija ja dramaturgi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tommi Kainulainen”, voi hakea sivunnimihaulla, laajalla sivunnimihaulla tai tekstihaulla.
Tommi Kauppinen

| Henkilötiedot |
| --- | --- | --- | --- |
Syntymäaika: 13. lokakuuta 1985 (ikä 38)
Syntymäpaikka: Kokkola, Suomi
Pelipaikka: puolustava keskikenttäpelaaja keskuspuolustaja
Pituus: 187 cm
Junioriseurat
1996–2004: KPV
Seurat
| Vuodet | Seura | O | (M) |
| 2004–2005 | KPV | 33 | (0) |
| 2006–2007 | GBK | 40 | (4) |
| 2008 | KPV | 24 | (2) |
| 2009–2010 | AC Oulu | 19 | (0) |
| Yhteensä | Yhteensä | 116 | (6) |
 Seurajoukkueuran tilastot kattavat vain kansalliset sarjat.
Tommi Kauppinen (s. 13. lokakuuta 1985 Kokkola) on entinen suomalainen jalkapalloilija. Hän oli pelipaikaltaan puolustava keskikenttäpelaaja tai keskuspuolustaja.
Kauppinen siirtyi AC Ouluun vuoden 2009 alussa. Hän edusti urallaan aikaisemmin Kokkolan Pallo-Veikkoja ja Gamlakarleby Bollklubbia. Liigacupin ottelussa FC Honkaa vastaan maaliskuussa 2010 Kauppinen loukkasi eturistisiteensä vakavasti ja hän joutui viettämään koko kauden poissa kentältä.
Trilla

| Trilla Rick Ross |
| --- | --- | --- |

Studioalbumin tiedot
 Äänitetty : 2007–2008
 Julkaistu: 11. lokakuuta 2007 (Ranska) 18. joulukuuta 2007 (UK) 20. tammikuuta 2008 (muu Eurooppa, Japani) 14. helmikuuta 2008 (Israel) 11. maaliskuuta 2008 (USA) 8. huhtikuuta 2008 (Australia) 21. huhtikuuta 2008 (Afrikka) 29. toukokuuta 2008 (Kanada)
 Tuottaja(t): Bink, Carlos & Dada, DJ Nasty & LVM, DJ Toomp, Drumma Boy, Elvis, J. R. Rotem, J.U.S.T.I.C.E. League, Mannie Fresh, The Runners
 Tyylilaji: hip hop
 Kesto: 77.17
 Levy-yhtiö: Def Jam, Slip-n-Slide, Poe Boy
Listasijoitukset
  Billboard 200: 1.
Rick Rossin muut julkaisut
| Rise to Power 2007 | Trilla 2008 | Deeper Than Rap 2009 |
Singlet albumilta Thrilla
 ”Speedin’” Julkaistu: 16. lokakuuta 2007  ”The Boss” Julkaistu: 14. helmikuuta 2008  ”Here I Am” Julkaistu: maaliskuu 2008
Trilla on rap -artisti Rick Rossin toinen studioalbumi. Albumi julkaistiin Yhdysvalloissa 11. maaliskuuta 2008.
Albumi ylsi ensimmäisellä listaviikollaan Yhdysvaltojen Billboard 200 -listan kärkitilalle.
Kappaleet

| # | Kappale | Tuottaja(t) | Vieraileva(t) artisti(t) | Time |
| --- | --- | --- | --- | --- |
| 1 | Trilla Intro | J.U.S.T.I.C.E. League |  | 2:54 |
| 2 | All I Have in This World (Japanese Denim) | Mannie Fresh | Mannie Fresh | 4:02 |
| 3 | The Boss | J.R. Rotem | T-Pain | 3:45 |
| 4 | Speedin’ | The Runners | R. Kelly | 3:25 |
| 5 | We Shinin’ | Bink |  | 3:56 |
| 6 | Money Make Me Come | Drumma Boy | EbonyLove | 3:31 |
| 7 | DJ Khaled Interlude | DJ Khaled | DJ Khaled | 1:29 |
| 8 | This Is the Life | Elvis "Blac Elvis" Williams | Trey Songz | 4:25 |
| 9 | This Me | DJ Toomp |  | 3:47 |
| 10 | Here I Am | Drumma Boy | Nelly & Avery Storm | 3:29 |
| 11 | Maybach Music | J.U.S.T.I.C.E. League | Jay-Z | 4:08 |
| 12 | Billionaire | J.U.S.T.I.C.E. League |  | 4:12 |
| 13 | Luxury Tax | J.U.S.T.I.C.E. League | Lil Wayne, Trick Daddy & Young Jeezy | 4:44 |
| 14 | Reppin My City | Jean "J Rock" Borges | Triple C’s & Brisco | 4:17 |
| 15 | I’m Only Human | DJ Nasty & LVM | Rodney | 3:38 |
| 16 | Ridin’ Thru the Ghetto (iTunes bonus track) | Los Vegaz | Triple C’s & J Rock | 5:03 |
| 17 | Sunglasses (Special Edition Bonus Track) | Los Vegaz | Corey Hart | 2:31 |
Arvostelut

Metacritic: 60/100
Allmusic:
Entertainment Weekly: B+
Pitchfork: 2.4/10
Tommi Kari

| Henkilötiedot |
| --- | --- | --- | --- |
Syntymäaika: 22. syyskuuta 1986 (ikä 38)
Syntymäpaikka: Kouvola, Suomi
Pelipaikka: vasen laitahyökkääjä
Pituus: 168 cm
Seura
Seura: PPJ
Pelinumero: 10
Junioriseurat
1992–1997: Nousu
1998–2004: JJK
Seurat
| Vuodet | Seura | O | (M) |
| 2005–2011 | JJK | 154 | (45) |
| 2012–2013 | FC Lahti | 32 | (5) |
| 2013 | → FC Lahti A | 1 | (0) |
| 2014–2018 | JJK | 115 | (13) |
| 2019 | FC Blackbird | 6 | (1) |
| 2020– | PPJ | 47 | (13) |
| Yhteensä | Yhteensä | 355 | (77) |
 Seurajoukkueuran tilastot kattavat vain kansalliset sarjat, päivitetty 17. toukokuuta 2024.
Tommi Kari (s. 22. syyskuuta 1986 Kouvola) on suomalainen jalkapalloilija, joka edustaa kaudella 2024 Kakkosessa pelaavaa Pallo-Poikia. Hänen pelipaikkansa on vasen laitahyökkääjä, mutta hän on pelannut myös oikealla laidalla ja keskellä.
Hän teki läpimurtonsa JJK:n avauskokoonpanoon kaudella 2006 tehden 11 maalia 23 ottelussa. Kaudella 2007 Kari jatkoi vahvoja otteitaan tehden 10 maalia JJK:n paidassa. Hän debytoi Suomen alle 23-vuotiaiden haastajamaajoukkueessa 3. marraskuuta 2007. Kari valittiin Keski-Suomen piirissä kauden 2007 miespelaajaksi.
Aktiivisen jalkapallouran jälkeen Kari on tullut tunnetuksi muun muassa jalkapalloaiheisen podcastin Pallo & Pullo tekijänä.
Tommi Karin isä oli evp-upseeri ja kyberturvallisuuden opettaja Martti J. Kari.
Tšavaš Varmanen kansallispuisto

Tšavaš Varmanen kansallispuisto on Venäjällä Volgan keskijuoksulla sijaitseva kansallispuisto. Puiston metsistä osa on havumetsiä, osa sekametsiä ja osa tammimetsiä. Suurin osa puistosta on metsää, mutta alueella on myös aroa ja soita. Alueen pohjoisosassa virtaa joki Abanza ja länsiosassa virtaa joki Bedzna, jotka kohtaavat keskellä kansallispuistoa. Näillä joilla on useita sivujokia. Jokien ympärillä on mutkikkaita laaksoja ja tulvatasankoja. Puiston alueella esiintyy rusakoita, oravia, minkkejä, majavia, mäyriä ja pikkuvihersammakoita. Alueen joissa ja järvissä esiintyy särkikaloja, rantanuolijaisia ja taimenia.
Torrelavega

| Torrelavega |
| --- | --- |

 lippu:  vaakuna
 Torrelavega
 Koordinaatit: 43°21′11″N, 4°2′45″W 
Valtio:  Espanja
Itsehallintoalue:  Cantabria
Maakunta:  Cantabria
Hallinto:  
 – Pormestari:  José Manuel Cruz Viadero
Pinta-ala:  
 – Kokonaispinta-ala:  35,54 km²
Väkiluku (2018):  51 687
 
 http://www.torrelavega.es/ 
Infobox OKVirheellinen NIMI-arvo: 
Torrelavega on kaupunki Pohjois-Espanjassa Cantabrian itsehallintoalueella. Torrelavega on Cantabrian toiseksi suurin kaupunki. Se sijaitsee 25 kilometrin päässä Santanderista. Kaupungin väkiluku on 51 687 (2018).
Kuvia

Iglesia de Nuestra Señora de la Asunción
Parque Manuel Barquin
Avenida de España
Boulevard Luciano Demetrio Herrera
Aiheesta muualla

Kuvia tai muita tiedostoja aiheesta Torrelavega Wikimedia Commonsissa
Trebuchet

Trebuchet Château des Bauxissa, Ranskassa.
Vastapainokatapultin rakenteesta, kuvassa mies on juuri lataamassa laitetta vinssillä.
Trebuchet eli vastapainokatapultti on keskiaikainen piirityskone, jota käytettiin Euroopassa 1200-luvulta 1500-luvulle.
Käyttötarkoitus

Vastapainokatapultti oli korkea piirityskone, jossa raskas kivikuorma veti varren alas ja sinkosi ammuksen vihollislinnaa päin. Kone oli tavallaan suuri mekaanisesti toimiva linko. Kymmenet miehet latasivat heittokoneen toimintavalmiiksi vinssillä. Pienempiä vastapainokatapultteja voitiin käyttää myös pelkästään miesvoimalla, asettamalla heittovarren toiseen päähän köysiä, joista usein kymmenien miesten voimalla pystyttiin vetämään heittovartta ja näin heittämään ammus. Suuremmat laitteet, jotka toimivat varsinaisella vastapainolla, olivat hyvin hitaita, ja niiden lataamiseen saattoi mennä jopa tunteja. Ne olivat kuitenkin hyvin tehokkaita ja kykenivät tuhoamaan tehokkaasti vihollisen rakennuksia ja puolustusasemia. Vastapainokatapultti pystyi heittämään huomattavasti suurempia ja painavampia ammuksia kuin aiemmat heittokoneet, kuten ballistat ja onagerit. Toisaalta vastapainokatapultti oli huomattavasti raskaampi, ja ainakin suurimmat laitteet olivat niin kömpelöitä liikutella, että ne usein koottiin tai jopa rakennettiin kokonaan paikan päällä.
Vastapainokatapulteissa käytettiin ammuksina yleensä raskaita, pyöreäksi veistettyjä kivenjärkäleitä, mutta ammuksina voitiin käyttää myös esimerkiksi napalmin tavoin toimivalla hyvin paloaralla öljyllä kastettuja ammuksia (vrt. kreikkalainen tuli), kuolleiden ihmisten ja eläinten ruumiita ja jopa ampiaispesiä ja vangiksi joutuneita vihollissotilaita voitiin singota muurin sisäpuolelle aiheuttamaan tauteja ja ruttoa, näin heikentäen puolustusta.
Käyttöhistoria

Trebuchet'n kaltainen heittokone lienee alun perin keksitty 800-luvulla Kiinassa, mutta vastapainon sijaan käyttövoimana on ollut 50-100 miestä, jotka kukin ovat vetäneet vipuvarteen kiinnitetyistä köysistä. Ensimmäinen kirjallinen kuvaus todellisesta vastapainolla toimivasta trebuchet'sta on Nikean piirityksestä vuodelta 1097, ja sen keksijäksi mainitaan Bysantin keisari Aleksios I Komnenos. Hänen innovaationsa oli korvata ihmisvoima vastapainolla; näin linkovarrelle ja ammukselle saatiin suurempi kiihtyvyys. Seuraava maininta on vuodelta 1124 Tyroksesta; ristiretkeläiset käyttivät vastapainokatapultteja piirittäessään kaupunkia.
Arabimaissa vastapainokatapultti tunnettiin nimellä manjaniq firanji, frankkilainen heittokone, erotuksena köysikäyttöisestä manjaniqista. Vastapainokatapultit levisivät lopulta 1268 Kiinaan mongolien piirittäessä Fanchengia ja Xiangyangia. Mukanaan heillä oli arabialaisia ja armenialaisia insinöörejä, jotka rakensivat heille näitä laitteita.
Englantilaiset käyttivät vastapainokatapultteja Doverin piirityksessä vuonna 1216. Vastapainokatapultti oli eurooppalaisten keskuudessa suosittu sotakone tuhovoimansa vuoksi. Ranskalaiset käyttivät niitä sodassa Englantia vastaan. Trebuchet't kasvoivat lopulta valtavan kokoisiksi, ja niiden virittämiseen ampumakuntoon käytettiin suuria polkumyllyjä. Ammus saattoi painaa 100–1 500 kilogrammaa ja koneen tehollinen kantama olla 300–500 metriä. Parhaimmillaan saatettiin päästä ampumanopeuteen 2 laukausta minuutissa.
Vuonna 1521 espanjalainen konkistadori Hernán Cortés käytti vastapainokatapultteja piirittäessään asteekkien pääkaupunkia Tenochtitlánia.
Vielä 1600-luvun alkupuolella sotilaat ja oppineet kiistelivät siitä, oliko tämänkaltainen heittokone yhtä tehokas kuin silloiset tuliaseet.
Aiheesta muualla

Kuvia tai muita tiedostoja aiheesta Trebuchet Wikimedia Commonsissa
Kattava sivusto, joka käsittelee näiden koneiden rakennustekniikoita ja toimintaa, myös rekonstruktioiden esittelyä
Turritopsis nutricula

| Turritopsis nutricula |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Polyyppieläimet Hydrozoa
Lahko::  Varsipolyypit Anthoathecata
Heimo::  Oceaniidae
Suku::  Turritopsis
Laji::  nutricula
Kaksiosainen nimi
 Turritopsis nutricula  McCrady, 1857 
Katso myös
   Turritopsis nutricula Wikispeciesissä   Turritopsis nutricula Commonsissa 
Infobox OKNimi-testi OK: 
Turritopsis nutricula on polyyppieläimiin kuuluva polttiaiseläinlaji. Se kuuluu mahdollisesti kymmenen lajia sisältävään Turritopsis-sukuun, jonka taksonomia on vielä vakiintumaton. Monet nykyään erillisinä pidetyt lajit luokiteltiin aiemmin samaan lajiin nimen Turritopsis nutricula alle. 2000-luvun tutkimukset ovat kuitenkin paljastaneet, että Koillis-Atlantin, Välimeren, Uuden-Seelannin ja Japanin polyyppieläimet eivät olekaan lajia T. nutricula. Erityisen tunnettu Turritopsis-laji on Välimeressä elävä biologisesti kuolematon Turritopsis dohrnii, joka niin ikään aiemmin kulki nimellä T. nutricula.
Ulkomuoto ja levinneisyys

Turritopsis nutriculan meduusavaihe on sekä vaaka- että pystymitaltaan 4–5 millimetriä ja muodoltaan kellomainen. Sen seinämät ovat tasapaksut. Kirkkaanpunainen, kookas, keskiosa on poikkileikkaukseltaan ristin muotoinen. Turritopsis elää valtamerissä lauhkeilla ilmastovyöhykkeillä.
Treeing cur

| Treeing cur> Avaintiedot |
| --- | --- |
Alkuperämaa:   Yhdysvallat
Määrä:  Suomessa ei yhtään
Alkuperäinen käyttö:  oravan, pesukarhun, puuman ja karhun metsästys - puuhun ajava koira
Nykyinen käyttö:  metsästyskoira
FCI-luokitus:  ei FCI-rotu
Ulkonäkö
Väritys:  mikä tahansa
Treeing cur on yhdysvaltalainen koirarotu.
Ulkonäkö

Treeing cur on vankkarakenteinen ja lihaksikas. Korvat ovat riippuvat ja häntä voi olla minkä pituinen tahansa. Kaikki värit sallitaan.
Luonne ja käyttäytyminen

Treeing cur on perinyt kantarotujensa parhaat käyttöominaisuudet: se käyttää sekä näkö- että hajuaistiaan, on hiljainen oravaa mutta äänekäs pesukarhua metsästäessään.
Alkuperä

Alun perin mitä tahansa sekarotuista puuhun ajavaksi jalostettua koiraa kutsuttiin nimellä Treeing Cur, mutta nykyisin kyseistä nimeä käytetään omasta, erillisestä rodustaan. Sen alkuperä on curien ja ajokoirien, curien ja feistien sekä kahden eri curin välisisä risteytyksissä. Vuonna 1993 alettiin käyttää rotunimeä treeing cur, ja samalla myös perustettiin National Treeing Cur Association.
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Treeing cur ajaa paitsi oravaa ja pesukarhua, myös puumaa ja karhua.
Torrejón de Ardoz

| Torrejón de Ardoz |
| --- | --- |
 ilmakuva kaupungista
 lippu:  vaakuna
 Kaupungin sijainti Madridin itsehallintoalueella
 Torrejón de Ardoz
 Koordinaatit: 40°27′41″N, 3°29′52″W 
Valtio:  Espanja
Itsehallintoalue:  Madrid
Väkiluku (2016):  126 981
 
 http://www.ayto-torrejon.es/ 
Infobox OKVirheellinen NIMI-arvo: 
Torrejón de Ardoz on kunta Madridin itsehallintoalueella Espanjassa. Se sijaitsee Barcelonaan vievän A-2-moottoritien varrella noin 20 kilometriä itään itsehallintoalueen ja maan pääkaupungista Madridista. Kunnan väkiluku on 126 981 (vuonna 2016).
Torrejónin lentoasema on aikaisemmin ollut sotilaskäytössä ja toiminut muun muassa Yhdysvaltain ilmavoimien tukikohtana. Lentoasema avattiin siviili-ilmailulle 1990-luvun puolivälissä. Vuonna 2002 perustettu Euroopan unionin satelliittikeskus, joka on yksi Euroopan unionin erillisvirastoista, sijaitsee Torrejónissa.
Torrejón de Ardozin nähtävyyksiin kuuluvat muun muassa jesuiittojen rakentama Casa Grande, joka toimii nykyään hotelli-ravintolana ja museona, sekä keskusaukio Plaza Mayorin laidalla sijaitseva San Juan Evangelistan kirkko.
El Parque Europa on pääpuisto. Puiston pinta-ala on 233 000 m². Puistossa sijaitsee muun muassa eurooppalaisten kaupunkien tunnetuimpien rakennusten ja monumenttien jäljennöksiä.
Kuvia

Plaza Mayor ja kaupungintalo
Iglesia de San Juan Evangelista
Parque Europa
Parque Europa
La Caja del Arte
Aiheesta muualla

Wikimedia Commonsissa on kuvia tai muita tiedostoja aiheesta .
Ayuntamiento de Torrejón de Ardoz (espanjaksi)
Torrejón de Ardoz Google Maps -palvelussa (englanniksi)
Tytäryhtiötalous

Tytäryhtiötalous tarkoittaa valtiota tai aluetta, jonka yritystoiminta on tytäryhtiöistä riippuvaista, ja tytäryhtiöiden omistus on ulkomailla tai alueen ulkopuolella. Tytäryhtiötaloutta voidaan pitää kielteisenä ilmiönä valtiolle, koska omistus ja pääkonttori sijaitsevat ulkomailla, ja tästä syystä pääomatulot kulkeutuvat ulkomaille ja niistä kannetaan verot ulkomailla, eivätkä pääomatulot ja niistä kannetut verot näin ollen hyödytä tytäryhtiön maata. Pääkonttorin sijainti määrittelee myös, mihin emoyhtiö sijoittaa korkean osaamisen työpaikat. Kolmas tytäryhtiötalouden riski on tytäryhtiön alasajo suhdanteiden ja kysynnän heikentyessä. Suhdannevaihtelu tuo joka tapauksessa nousu- ja laskukausia, jolloin nousukauden alussa ostettu tytäryhtiö voi olla uhanalainen laskukaudella. Suomea on varoiteltu mahdollisesta tytäryhtiötalouteen ajautumisesta. Tytäryhtiötalouteen ajautumista ja sen välttämistä on selitetty muun muassa suhtautumisella pääomasijoittamiseen.
Tuusulan Voima-Veikot

Tuusulan Voima-Veikot ry (TV-V) on vuonna 1937 perustettu tuusulalainen yleisseura. TV-V:n lajeihin kuuluvat ampumahiihto ja suunnistus.  Ennen TV-V:n yhtenä jaostona toimi painonnosto, joka osin selittää seuran nimen.
TV-V on saanut järjestettäväkseen lukuisia suurtapahtumia, niistä suurimpana suunnistuksen Nordic O Tour ja maailmancup, joka kisattiin Hyrylässä 17.6.2010. Muita tapahtumia ovat mm. pyöräsuunnistuksen (MTBO) SM sprintti ja pitkä matka 25.-26.9.2010 sekä pyöräsuunnistus (MTBO) Miry -cup 18.5.2010.